Smailialapis karklas
Smailialapis karklas (Salix acutifolia) – gluosninių šeimos (Salicaceae) augalų rūšis. Natūraliai paplitęs Šiaurės ir Rytų Europoje, Sibire, Kaukaze, Vidurinėje Azijoje. Tai 3–10 m aukščio krūmas. Šakelės plonos, liaunos, rausvai ar violetiškai rudos, plikos. Lapai 6–15 cm ilgio, 0,7–1,2 cm pločio, lancetiški arba linijiškai lancetiški. Lapo pakraštys pjūkliškai arba liaukiškai dantytas, viršūnė smaili ir ilga. Prielapiai lancetiški. Žydi kovo–balandžio mėnesiais. Smailialapis karklas vietomis sodintas smiltynuose, krantuose. Vienas ankstyviausių medingųjų augalų. Žirginiai Žirginiai